Kęstas Komskis

Kęstas Komskis (g. 1963 m. spalio 22 d. Sodėnuose, Šilutės rajonas) – Lietuvos ir Pagėgių savivaldybės politinis bei visuomenės veikėjas.

 Biografija 
Mokėsi Lumpėnų pagrindinėje mokykloje. 1983 m. baigęs Klaipėdos politechnikumą įgijo autotechniko specialybę. 2004 m. baigė Kaliningrado valstybinį technikos universitetą, įgijo vadybininko specialybę.

1983–1992 m. Žukų, Rambyno tarybinių ūkių specialistas. 1992 m. įkūrė individualią įmonę. 1998 m. ją perregistravo į UAB „Riklaiva“ ir jai vadovavo iki 2000 metų. 2000–2003 m. Pagėgių savivaldybės mero pavaduotojas, 2003–2008 m. Pagėgių savivaldybės meras. 2008–2016 m. Seimo narys.„Broliai Komskiai – Pagėgių valdovai, kurie nori likti“. Vakarų ekspresas. Nuoroda tikrinta 2021-08-08.

2000–2008 m. Pagėgių savivaldybės tarybos narys. 2019 m. vėl tapo Pagėgių savivaldybės tarybos nariu (su visuomeniniu rinkimų komitetu „Pagėgių krašto vardan“).„Pagėgiuose Kęstas Komskis spiriamas į politikos užribį“. Vakarų ekspresas. Nuoroda tikrinta 2021-08-08.

2012–2016 m. Lietuvos Respublikos Seimo Pirmininko pavaduotojas.„Keturi Komskių broliai ir jų keistai susiklostę gyvenimai“. Delfi.lt. Nuoroda tikrinta 2021-08-08.„Seimo vicepirmininkais tapo dėl sukčiavimo teisiamas Vytautas Gapšys ir rinkėjų balsų pirkimu oponentų įtartas Kęstas Komskis“. 15min.lt. Nuoroda tikrinta 2021-08-08.

2016 m. Vyriausiosios rinkimų komisijos nariai pripažino, kad K. Komskio naudai vykdytas balsų pirkimas, jam tekusius balsus vienmandatėje apygardoje nuspręsta pripažinti negaliojančiais.

2023 m. kovo pabaigoje K. Komskiui pareikšti įtarimai dėl galimo rinkėjų papirkinėjimo Pagėgių savivaldybėje.Komskiui – nauji nemalonumai: pareikšti įtarimai dėl galimo rinkėjų papirkinėjimo. Delfi.lt. Nuoroda tikrinta 2023-03-27.

Lietuvos liberalų sąjungos narys, LLS Šilutės rajono skyriaus pirmininkas. 2003 m. Liberalų demokratų partijos, nuo 2006 m. partijos Tvarka ir teisingumas narys, Pagėgių skyriaus pirmininkas.

 Šaltiniai 

 Nuorodos 
 Biografija (lrs.lt)

Kategorija:Pagėgių merai
Kategorija:LR Seimo pirmininko pavaduotojai